**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 219 /2018**

**ΑΔΑ:** 6ΟΣ2ΩΨΑ-4ΘΥ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 23ο/2018 Της 30Ης ΑΠΡΙΛΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση πραγματοποίησης δαπάνης** **με τίτλο: Μεταφορές εν γένει ’’**

Στην Άρτα, σήμερα, 30-04-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **9513/26-04-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Πανέτας Γεώργιος** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία**  **4.Ζέρβας Κων-νος** |

Στη συνεδρίαση παραβρέθηκε ως ειδικώς προσκεκλημένος Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (4) έκτακτα θέματα.

Ο Πρόεδρος εισηγούμενος το 3ο έκτακτο θέμα: **Έγκριση πραγματοποίησης δαπάνης** **με τίτλο: Μεταφορές εν γένει** έθεσε υπόψητης Επιτροπής την εισήγηση του τμήματος Διαχείρισης και Συντήρησης Οχημάτων η οποία αναφέρει τα εξής:

Έχοντας υπόψιν :

1. Την παρ.1α άρθρου 4 ΠΔ 80/2016 .
2. Τον Ν.4412/2016 (ΦΕΚ Α 147 08.08.2016)
3. Τον Κ.Α. 10-6414 του προϋπολογισμού του Δήμου Αρταίων, οικονομικού έτους 2018 που ψηφίστηκε με την αρ. 621/2017 απόφαση Δημοτικού Συμβουλίου .
4. Την αρ. 19444/7-2-2018 απόφαση της Αποκεντρωμένης Διοίκησης Ηπείρου-Δυτικής Μακεδονίας με την οποία εγκρίθηκε ο προϋπολογισμός Δήμου Αρταίων οικονομικού έτους 2018.
5. Τις ανάγκες που έχει Δ. Αρταίων για μεταφορές που δεν μπορούν να γίνουν με ιδία μέσα (μεταφορά οχημάτων λόγω βλάβης σε συνεργείο, μεταφορές υλικών –αντικειμένων)

Με βάση τα παραπάνω αιτούμαστε την έγκριση πραγματοποίησης δαπάνης για διενέργεια Υπηρεσίας ¨Μεταφορές εν γένει¨ όλων των υπηρεσιών του Δ. Αρταίων¨ για το έτος 2018, προϋπολογισμού 1.000,00 € με ΦΠΑ 24% για τον Κ.Α 10-6414.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, Ν. 4412/2016 άρθρο 118 την εισήγηση της Υπηρεσίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την πραγματοποίηση δαπάνης με τίτλο: ΚΑ **10-6414**  «Μεταφορές εν γένει», ποσού 1.000,00€, συμπεριλαμβανομένου του ΦΠΑ 24%

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 219 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*